እነዚህ ሁሉ መረጃዎች እፊቱ ተጎልተውለት ዶ/ር ተብየው ደብረጽዮን ገ/ሚካኤል ሕገመንግሥቱን እናስጠብቃለን እያለን ነው።ዶ/ር ደብረጽዮን ገ/ሚካኤል ሆይ ያፈረስከውን ሕገመንግሥት አስጠብቃለሁ ስትል አታፍርም?ሕገመንግሥት እኮ የሕዝብን ጥቅም የሚያስጠብቅ እንጂ የሕዝብን መብት ጨፍልቆ አንድን ቋንቋ ተናጋሪና ዘር የሚጠቅም አይደለም።ሕገመንግሥት አለ ብንል እንኳ ሕዝብ አልበጀኝምና እለውጠዋለሁ፤አሻሽለዋለሁ ካለ ዶ/ር ደብረጽዮን ገ/ሚካኤል ምን ባይ ነው እኔ ብቻ ነኝ የሕገመንግሥቱ አባት እናት ኃላፊና ጠባቂ የሚለን?ሕገመንግሥት አለ ካለ የመቐለው አመራር ሕገመንግሥቱ የኢትዮጵያ ሕዝብ ነው።ምነው መቐለ የመሸገው አመራር የሕገመንግሥት ተቆርቋሪ ሆኖ በየስልፉ የሚያቅራራብን?የሞተ ሕገመንግሥት አይገዛንም ብሎ የባህር ዳር፤የአርባ ምንጭ ሕዝብ ተናገረ። ዶ/ር ደብረጽዮንና አባታቸው መለስ ዜናዊ የለጠፈውን ኮከብ ሕዝቡ አስወግዶ አረንጓዴ ቢጫ ቀይ ባንዲራ ሲያወጣ ምነው የመቐለ ሰልፍ አጋፋሪና አቀንቃኝ ዶ/ር ደብረጽዮን ገ/ሚካኤል ሕገመንግሥት ተጣሰ እያለ ያለቅስብናል?የአዞ እንባ።